PMIndiaData/PMIndiaSum huggingface dataset:
وزیراعظم  نے  ملک بھر سے ہر گھر ترنگا  کے جوش و جذبے کی جھلکیا ںمشترک کیں

وزیراعظم جناب نریندر مودی نے ہر گھر ترنگا ابھیان کے تئیں ملک بھر میں لوگوں کے جوش و خروش کی نظیریں مشترک کیں۔ وزیراعظم نے ٹوئیٹ کیا: ’’مافوق الفطرت منظر! ملک کے سمندر، زمین اور آسمان میں ترنگا لہراتا دیکھ کر ہر ہندوستانی شادمان ہے۔ #HarGharTiranga ‘‘ ’’اس جذبے کو سلام! ترنگے کے ایسے بے مثال احترام کا یہ حوصلہ مند منظر، بھارتیوں کے جوش و جذبے کا اظہار ہے۔ #HarGharTiranga ‘‘ ’’شاندار! ہندوستان کے مستقبل کے قائدین کی ایسی ترنگا یاترائیں ہر کسی میں حب الوطنی کا جوش بھرنے والی ہیں۔ #HarGharTiranga ‘‘ ’’وشاکھا پٹنم کے لوگوں کی طرف سے کی گئی یہ عظیم اجتماعی کوشش۔میں ان کے جوش و خروش کی سراہنا کرتا ہوں۔ #HarGharTiranga ‘‘ ’’لداخ میں کی گئی یہ شاندار سعی# ہر گھر ترنگا تحریک کے جذبے کووسعت دے گی۔‘‘
وزیراعظم نے مغربی مضافاتی ایکسپریس وے اور بلبھ گڑھ- مجیسر میٹرولنک سے متعلق کنڈلی- مانیسر سیکشن کا افتتاح کیا

نئی دہلی،19؍نومبر، وزیراعظم جناب نریندر مودی نے آج سلطان پور ، گروگرام ، ہریانہ میں مغربی مضافاتی ایکسپریس وے کے تحت کنڈلی – مانیسر سیکشن کا افتتاح کیا جو کنڈلی- مانیسر- پلول (کے ایم پی) کا حصہ ہے۔ انہوں نے اس موقع پر بلبھ گڑھ- مجیسر میٹرو لنک کا بھی افتتاح کیا اور شری وشو کرما اسکل یونیورسٹی کا سنگ بنیاد بھی رکھا۔ اس موقع پر بڑی تعداد میں موجود حاضرین سے خطاب کرتے ہوئے وزیراعظم نے کہا کہ ایکسپریس وے اور میٹرو کنکٹی ویٹی ہریانہ میں نقل وحمل کا ایک انقلاب متعارف کرائے گی۔ انہوں نے اس خطے کے نوجوان شری وشو کرما اسکل یونیورسٹی سے زبردست استفادہ حاصل کریں گے۔ وزیراعظم نے کہا کہ مرکزی حکومت نے اس امر کو یقینی بنایا تھا کہ کے ایم پی ایکسپریس وے پروجیکٹ ترجیحاتی بنیادوں پر پایہ تکمیل تک پہنچ جائے۔ انہوں نے کہا کہ ایکسپریس وے دہلی اور گرد نواح کے علاقوں میں کثافت کو کم کرنے میں ایک اہم کردار ادا کرے گا۔ انہوں نے کہا کہ اس کے ذریعے زندگی بسر کرنا آسان ہوگا اور ماحولیات دوست سفر کرنا بھی ممکن ہوسکے گا۔ نقل وحمل سے مربوط کنکٹی وٹی کی اہمیت اجاگر کرتے ہوئے وزیراعظم نے کہا کہ یہ خوشحالی ، اختیار کاری اور رسائی حاصل کرنے کا ایک ذریعہ ہے۔ انہوں نے مزید کہا کہ شاہراہوں ، میٹرو اور آبی راستوں کا ایکو نظام جو وضع کیا جارہا ہے، وہ اپنے طور پر روزگار کے مواقع فراہم کرائے گا، خصوصا مینوفیکچرنگ ، تعمیرات اور خدمات کے شعبوں میں روزگار فراہم ہوں گے۔ انہوں نے کہا کہ موجودہ وقت میں 27 کلو میٹر کی شاہراہیں یومیہ بنیاد پر تعمیر ہورہی ہیں، جبکہ 2014 میں اس کے مقابلے میں محض 12 کلو میٹر یومیہ شاہراہیں تعمیر ہوا کرتی تھیں۔ انہوں نے کہا کہ اس سے ظاہر ہوتا ہے کہ مرکزی حکومت کا نظریہ اور اس کی قوت ارادی پورے بھارت کو تبدیلی سے ہمکنار کرنے کی اہل ہوتی ہے۔ وزیراعظم نے کہا کہ حکومت ملک کے نوجوانوں کی توقعات اور آرزوؤں کو پایہ تکمیل تک پہنچانے کے لئے پابند عہد ہے۔ انہوں نے امید ظاہر کی کہ شری وشو کرما اسکل یونیورسٹی نوجوانوں کو ہنر مند بنانے میں ایک اہم کردار ادا کرے گی اور وہ اس کے ذریعے نئے مواقع سے استفادہ کرسکیں گے۔ وزیراعظم نے مرکزی حکومت کے ویژن کے نفاذ کے سلسلے میں ریاستی حکومت کی کوششوں کی ستائش کی۔ انہوں نے ملک کے تئیں ہریانہ کے نوجوانوں، خصوصا کھیل کود کے شعبے میں ان کے تعاون کی ستائش کی۔ ۔۔۔۔۔۔۔۔۔۔۔ ۰۰۰۰۰۰۰۰ (م ن-وا- ق ر)
وزیر اعظم نے اسسٹنٹ سکریٹری پروگرام، 2022 کے اختتامی اجلاس میں 2020 بیچ کے آئی اے ایس افسران سے خطاب کیا

وزیر اعظم جناب نریندر مودی نے آج پہلے نئی دہلی میں سشما سوراج بھون میں اسسٹنٹ سکریٹری پروگرام، 2022 کے اختتامی اجلاس میں 2020 بیچ کے آئی اے ایس افسران سے خطاب کیا۔ اس موقع پر خطاب کرتے ہوئے وزیر اعظم نے کہا کہ افسران کو امرت کال کے دوران ملک کی خدمت کرنے اور پنچ پران کوعملی پہنانے میں مدد کرنے کا موقع ملا ہے۔ انہوں نے کہا کہ امرت کال میں ایک ترقی یافتہ ہندوستان کے ہدف کو حاصل کرنے میں افسروں کا ایک کلیدی رول ہے۔ انہوں نے غیر روایتی سوچ اور اپنی کوششوں میں ایک کلی نقطہ نظر اختیار کرنے اہمیت پر زور دیا۔ انہوں نے ایسے کلی نقطہ نظر کی اہمیت کو ظاہر کرنے کے لیے پی ایم گتی شکتی ماسٹر پلان کی مثال پیش کی۔ وزیر اعظم نے اختراع کی اہمیت کا ذکر کرتے ہوئے بتایا کہ کس طرح یہ ایک اجتماعی کوشش اور ملک میں ورک کلچر کا حصہ بن گئی ہے۔ انہوں نے اسٹارٹ اپ انڈیا اسکیم کے بارے میں بتایا کہ کس طرح پچھلے کچھ برسوں میں ملک میں اسٹارٹ اپس کی تعداد میں نمایاں اضافہ ہوا ہے۔ انہوں نے کہا کہ یہ متعدد وزارتوں کے ایک ساتھ آنے اور ایک ’مکمل حکومت‘ کے نقطہ نظر کے ساتھ ایک ٹیم کے طور پر کام کرنے کو ممکن بنایا گیا۔ وزیر اعظم نے بتایا کہ کس طرح حکومت کی توجہ دہلی سے باہر ملک کے تمام خطوں میں منتقل ہو گئی ہے۔ انہوں نے مثالیں دیں کہ کس طرح اہم اسکیمیں اب دہلی کے باہر کے مقامات سے شروع کی جارہی ہیں۔ وزیر اعظم نے افسران کو مشورہ دیا کہ وہ کام کے علاقے کی مقامی ثقافت کو سمجھیں اور زمینی سطح پر مقامی لوگوں کے ساتھ اپنا تعلق مضبوط کریں۔ انہوں نے ان سے کہا کہ وہ ون ڈسٹرکٹ ون پروڈکٹ پر توجہ دیں اور اپنے ضلع کی مصنوعات برآمد کرنے کے مواقع تلاش کریں۔ انہوں نے افسران سے خواہش مند اضلاع کے پروگرام کے لیے اپنا ایکشن پلان تیار کرنے کو بھی کہا۔ ایم جی نریگا کے بارے میں بات کرتے ہوئے وزیر اعظم نے اس اسکیم کو زیادہ موثر انداز میں نافذ کرنے کی بات کی۔ انہوں نے جن بھاگیداری کے جذبے کی اہمیت پر بھی روشنی ڈالی اور کہا کہ یہ طریقہ تغذیئے کی کمی سے نمٹنے میں کلیدی رول ادا کر سکتا ہے۔ جن دھن یوجنا کی کامیابی کا ذکر کرتے ہوئے وزیر اعظم نے ڈیجیٹل اکانومی کی اہمیت کے بارے میں بتایا اور افسران سے کہا کہ وہ گاؤوں کے لوگوں کو ڈیجیٹل اکانومی اور یو پی آئی سے جوڑنے کی کوشش کریں۔ اس کے علاوہ ملک کی خدمت کی اہمیت پر زور دیتے ہوئے، وزیر اعظم نے اپنے فرائض کی انجام دہی کی اہمیت کے بارے میں بتایا اور کہا کہ ’راج پتھ‘ کی ذہنیت اب ’کرتویہ پتھ‘ کے جذبے میں تبدیل ہوچکی ہے۔ پروگرام کے دوران اسسٹنٹ سیکرٹریز کی طرف سے وزیراعظم کے سامنے آٹھ پریزنٹیشنز پیش کی گئیں۔ ان پریزنٹیشنز کے موضوعات میں پوشن ٹریکر: پوشن ابھیان کی بہتر نگرانی کا ٹول؛ بھاشینی کے ذریعے کثیر لسانی آواز پر مبنی ڈیجیٹل رسائی کو فعال بنانا؛ کارپوریٹ ڈیٹا مینجمنٹ؛ ماتر بھومی جیو پورٹل(Matribhoomi Geoportal) – گورننس کے لیے ہندوستان کا انٹیگریٹیڈ نیشنل جیو پورٹل؛ بارڈر روڈز آرگنائزیشن (بی آر او) کی سیاحتی صلاحیت، انڈیا پوسٹ پیمنٹس بینک (آئی پی پی بی) کے ذریعے ڈاک خانوں کا چہرہ بدلنا، چٹانوں جیسے مصنوعی ڈھانچے کے ذریعے ساحلی ماہی گیری کی ترقی؛ اور کمپریسڈ بائیو گیس – مستقبل کے لیے ایندھن شامل ہیں۔ اس سال، 2020 بیچ کے کل 175 آئی اے ایس افسران کو 11جولائی 2022 سے 7 اکتوبر 2022 تک حکومت ہند کی 63 وزارتوں/محکموں میں اسسٹنٹ سکریٹریز کے طور پر تعینات کیا گیا ہے۔ ۔۔۔۔۔۔۔۔۔۔۔ ش ح۔ا گ۔ن ا۔
وزیر اعظم  ہند اور وزیر اعظم نیپال جوگ بنی۔ براٹ نگر کے دوسرے مربوط چیک پوسٹ کا مشترکہ طور پر افتتاح کریں گے

نئی دلّی، 20 جنوری / وزیر اعظم جناب نریندر مودی آئندہ روز نیپال کے وزیر اعظم جناب کے پی اولی کے ساتھ مشترکہ طور پر جوگ بنی۔ براٹ نگر کے دوسرے مربوط چیک پوسٹ کا افتتاح کریں گے۔ جوگ بنی۔ براٹ نگرا کا دوسرا مربوط چیک پوسٹ بھارت۔ نیپال سرحد پر لوگوں کی سرحد پار آمد و رفت اور تجارتی سہولیات کے لئے بھارت کی مدد سے تعمیر کیا گیا ہے۔ دونوں وزراء اعظم نیپال میں حکومت ہند کی مدد سے تیار زلزلے کے بعد مکانات کی تعمیر کے پروجیکٹوں کی پیش رفت کے شاہد بنیں گے۔ گورکھا اور نووا کوٹ اضلاع میں پچاس ہزار مکانات کی تعمیر کے حکومت ہند کی عہد بستگی میں سے 45 ہزار مکانات کی تعمیرپہلے ہی مکمل ہو چکی ہے۔ ۔۔۔۔۔۔ ٰ م۔ ر۔ر
وزیراعظم نے عزت مآب شیخ نواف الأحمد الصباح کو کویت کے وزیر اعظم کی حیثیت سے تقرری پر مبارکباد پیش کی

25 جولائی 2022: وزیراعظم جناب نریندر مودی نے عزت مآب شیخ نواف الأحمد الصباح کو کویت کے وزیر اعظم مقررہونے پر مبارکباد پیش کی۔ وزیر اعظم مودی نے ٹویٹ کیا : انہوں نے کہا کہ میں کویت کے وزیر اعظم کی حیثیت سے تقرری پر عزت مآب شیخ نواف الأحمد الصباح کو مبارکباد اور نیک خواہشات پیش کرتا ہوں۔ میں ان کے ساتھ مل کر دونوں ملکوں کے تعلقات کو مزید گہرا کرنے اور انھیں وسعت دینے کا متمنی ہوں۔
پارلیمنٹ کے سینٹرل ہال میں منعقدہ غیر معمولی پارلیمانوں کو ایوارڈ سے نوازنے کی تقریب میں وزیر اعظم کی تقریر کا متن

یہاں موجود تمام محترم شخصیات۔ میں سب سے پہلے اعزاز حاصل کرنے والی ان پانچ شخصیات کو دلی مبارکباد پیش کرتا ہوں، ان کا خیر مقدم کرتا ہوں۔ ملک ٹیلی ویژن پر یہ منظر دیکھتا ہوگا اور بہت متحیر ہوگا کہ آج وہی پارلیمان ہیں جو دن میں دکھائی دیتے ہیں اور نائب صدر جمہوریہ ہند اور اسپیکر صاحبہ بھی شاید آج سب سے زیادہ خوش ہوں گے یہ منظر دیکھ کر کہ پرسکون طالب علم، ہم ا مید کرتے ہیں کہ ایسے منظر کا دونوں ایوانوں میں بھی نظارہ کرنے کا موقع ملے اور ہمیں ہمارے اراکین پارلیمنٹ جو زمین سے اٹھ کر کے آئے ہیں، عوام الناس کے سکھ دکھ کے ساتھ جڑے ہوئے ہیں، ان کو بات کرنے کا موقع ملے۔ حکومت کو ان کی باتوں کو ترجیح دینے کے لئے مجبور ہونا پڑے۔ دور دراز گاؤں کی ، جنگل کی، غریب کی آواز ان اراکین پارلیمنٹ کے توسط سے حکومت تک پہنچے کہ سرکار کو بھی ان جذبات کو محسوس کر آگے بڑھنے کے لئے مجبور کرے، لیکن بدقسمتی سے رکن پارلیمنٹ کو وہ موقع وہ قدرت، وہ اپنے حلقے میں کتنی ہی جدوجہد کرکے آیا ہوگا، اظہار کرنے کی قوت ہو یا نہ ہو، مگر عمل کا پورا ہے۔ لیکن شور شرابہ، ہو ہلا، حکومت کا اس سے کم سے کم نقصان ہوتا ہے، ملک کا سب سے زیادہ نقصان ہوتا ہے۔ اور اس نمائندے کا نقصان ہوتا ہے کہ جو اتنی محنت کرکے زمین سے نکل کر کے لوگوں سے زندگی گزار کرکے آیا ہے۔ جو ان کے دکھ درد بتانا چاہتا ہے، وہ بتا نہیں پا رہا۔ اور اس لئے اگر نقصان کسی کا ہوتا ہے تو جس علاقے سے وہ آتا ہے اس علاقے کے عام انسان کا ہوتا ہے۔ نقصان ہوتا ہے اس رکن پارلیمنٹ کا ہوتا ہے اور دن بھر شور شرابہ ٹیلی ویژن پر اس کی مدت دو منٹ، پانچ منٹ، پندرہ منٹ یا ایک دن بھر رہتی ہے۔ پردہ گر جاتا ہے کھیل ختم ہو جاتاہے۔ لیکن جس کو بات کرنے کا موقع ملتا ہے، حکومت کی کڑی سے کڑی تنقید کرنے کے لئے، دلیل بھی ہو، تیکھے جملے بھی ہوں، اس کے باوجود بھی وہ ہر لفظ تاریخ کا حصہ بنتا ہے۔ غیر فانی بن جاتا ہے۔ اب سب کی ذمہ داری ہے کہ ہمارے ہر رکن پارلیمنٹ ساتھی کا لفظ عرصہ دراز تک برقرار رہے۔ ہم سب کی ذمہ داری ہے کہ ہمارے الفاظ رکن پارلیمنٹ کے دل سے نکلی ہوئی وہ گاؤں غریب کسان کی بات حکومت کو کچھ کرنے کے لئے مجبور کرے۔ یہ صورت حال ایوان میں ہم سب پیدا کر سکتے ہیں۔ اور جتنا اچھے ڈھنگ سے پیدا کریں گے ملک کو آگے لے جانے میں اس کی طاقت اور بڑھے گی۔ میرا تجربہ ہے کہ کسی رکن پارلیمنٹ کی بات ایسی نہیں ہوتی جس کی کوئی اہمیت نہ ہو، جس کی کوئی قیمت نہ ہو۔ مرزا کے دباؤ کو کوئی فوری طور پر تسلیم کرے نہ کرے الگ بات ہے۔ سیاسی مفاد حاصل کرنے کے لئے کچھ کرنا پڑے نہ کرنا پڑے وہ الگ صورت حال ہے، لیکن یہ گہری چھاپ چھوڑ کر جاتا ہے جو پالیسی سازوں کے لئے کبھی نہ کبھی سوچنے کے لئے مجبور کرتا ہے اور اس لئے رکن پارلیمنٹ بن کے آنا یہ عام بات نہیں۔ سواسو کروڑ اہل وطن کے خوابوں کو لے کر آتے ہیں۔ وہ اپنے علاقے کے عہد لے کر آتے ہیں۔ روشن مستقبل کا وعدہ لے کر آتے ہیں اور اس کام کو نبھانے میں جس جس کو موقع ملا ہے ان میں سے کچھ بھائیوں کو ہم آج ہمیں اعزاز سے نوازنے کا موقع ملا ہے۔ اور اپنے ساتھ بیٹھنے اٹھنے والے ساتھیوں کا احترام ہوتا ہو تب ہمارا بھی سینا چوڑا ہو جاتا ہے، ہمیں بھی فخر ہوتا ہے کہ ہمیں بھی ایسے ایسے محترم ساتھیوں کے ساتھ اس دور میں ہم بھی ایک ساتھی کارکن تھے۔ ہم بھی ایک ساتھی رکن پارلیمنٹ تھے۔ یہ ہمارے لیے بھی فخر کی بات ہے۔ میں دل سے آپ سب کو پھر سے مبارکباد پیش کرتا ہوں۔ بے شمار نیک خواہشات پیش کرتا ہوں۔ آپ سب کا بہت بہت شکریہ۔
وزیر اعظم نےلوگوں کو مہالیہ کی مبارکباد دی

وزیر اعظم جناب نریندر مودی نے مہالیہ کے موقع پر عوام کو مبارکباد دی ہے۔ ایک ٹویٹ میں، وزیر اعظم نے کہا؛ ’’مہالیہ پر، ہم ماں درگا سے پرارتھنا کرتے ہیں اور اپنے لوگوں کے لیے ان کا آشیرواد چاہتے ہیں۔سبھی خوش اور صحت مندرہیں ۔ چاروں طرف خوشحالی اور بھائی چارہ ہو۔ شبھو مہالیہ!‘‘ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( 10635
وزیراعظم 28جون 2018کو سنت کبیر نگر کا دورہ کریں گے

نئی دہلی، 27 /جون۔ وزیراعظم جناب نریندر مودی 28جون 2018 کو اترپردیش کے سنت کبیرنگر ضلع میں مگہر کے مقام پر جائیں گے۔ وزیراعظم مشہور و معروف اور عظیم صوفی سنت کبیر کی 500ویں برسی کے موقع پر ان کی سمادھی پر گلہائے عقیدت نذر کریں گے۔ وہ سنت کبیر کے مزار پر چادر چڑھائیں گے۔ وزیراعظم سنت کبیر کی گپھا کا بھی دورہ کریں گے۔ وہ کبیر اکیڈمی کا سنگ بنیاد رکھنے کے لئے ایک تختی کی نقاب کشائی کریں گے، جس پر عظیم صوفی کی تعلیمات اور خیالات کندہ کئے گئے ہیں۔ بعد میں، مگہر میں ایک عوامی جلسے میں وزیراعظم ثقافتی پروگرام سے محظوظ ہوں گے اور اجتماع سے خطاب کریں گے۔
کابینہ نے سائبر سیکورٹی کے شعبے میں تعاون کے سلسلہ میں بھارت  اور مراقش کے درمیان

نئی دہلی، 2جنوری 2019/ وزیراعظم جناب نریندر مودی کی سربراہی میں مرکزی کابینہ نے آج سائبر سیکورٹی کے شعبے میں تعاون کے بارے میں ہندستان اور مراقش کے درمیان ایک مفاہمت نامے کو منظوری دے دی ہے۔ اس مفاہمت نامے پر 25 ستمبر 2018 کو دستخط کئے گئے تھے۔ اس مفاہمت نامے کا مقصد ہندستان اور مراقش کے درمیان سیکورٹی سے متعلق واقعات کی روک تھام ، حراست اور قرارداد میں معلومات اور ایک دوسرے کے تجربے کے تبادلے کے لئے قریبی تبادلے کو فروغ دینا ہے۔ مفاہمت نامے کے نفاذ کا نتیجہ یہ نکلے گا کہ سائبر سیکورٹی کے شعبے میں مراقش کے ساتھ ادارہ جاتی اور صلاحیت سازی کے ذریعہ سائبر سیکورٹی سیکٹر میں ایک دوسرے ملک کو فائدہ پہنچے گا۔ ۔۔۔۔۔۔۔۔۔۔۔
ٹیکساس کے گورنر گریگ ایبٹ نے وزیراعظم سے ملاقات کی

نئیدہلی۔29؍مارچ۔ریاست ٹیکساس کے گورنر جنا ب گریگ ایبٹ نے، جو کہ فی الحال ہندوستان کے تجارتی مشن پر آئے ہوئے ہیں ، بدھ کے روز وزیراعظم جناب نریندر مودی سے ملاقات کی۔ ہندوستان اور امریکہ کی اسٹریٹیجک شراکت داری میں زبردست اضافے کا ذکر کرتے ہوئے وزیراعظم جناب نریندر مودی نے تجارت اور کامرس ، توانائی ، صنعت ، تعلیم کے شعبوں میں اور عوام سے عوام کے رابطے میں ٹیکساس کے ساتھ بڑھتے ہوئے تعلقات کی اہمیت کا ذکر کیا۔ دونوں ان تعلقات کو مزید مستحکم کرنے پر متفق ہوئے۔ ٹیکساس کے گورنر گریگ ایبٹ نے ٹیکساس میں رہنے والے ہند نژاد لوگوں کے ذریعے اس ریاست اور امریکہ کے لئے خدمات انجام دیے جانے پر ستائش کی۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ا گ۔ع ن۔
وزیراعظم 21 دسمبر کو پریاگ راج کا دورہ کریں گے اور ایک بے مثال پروگرام میں شرکت کریں گے جس میں 2 لاکھ سے زیادہ خواتین شریک ہوں گی

وزیراعظم جناب نریندر مودی 21 دسمبر 2021 کو پریاگ راج کا دورہ کریں گے اور دوپہر ایک بجے ایک بے مثال قسم کے پروگرام میں شرکت کریں گے۔ اس پروگرام میں 2 لاکھ سے زیادہ خواتین حصہ لیں گی۔ یہ پروگرام وزیراعظم کے خواتین کو ، خاص طور پر عوامی سطح پر ، بااختیار بنانے کے حوالے سے وزیراعظم کے وژن کے مطابق منعقد کیا جارہا ہے جس کے تحت خواتین کو ضروری مہارتیں، ترغیبات اور وسائل کی فراہمی کی جائے گی۔ خواتین کو مدد فراہم کرنے کے حوالے سے اس مشن کے تحت ، وزیراعظم اپنی مدد آپ گروپوں (ایس ایچ جیز) کے بینک کھاتوں میں 1000 کروڑ روپئے منتقل کریں گے جس سے خود امدادی گروپوں کی رکن 16 لاکھ سے زیادہ خواتین کو فائدہ پہنچے گا۔ رقوم کی یہ منتقلی دین دیال انتودیہ یوجنا – قومی دیہی روزگار مشن (ڈی اے وی- این آر ایل ایم ) کے تحت انجام دی جارہی ہے، جس میں 80000 اپنی مدد آپ گروپس کو کمیونٹی انویسٹمنٹ فنڈ (سی آئی ا یف) میں سےہر اپنی مدد آپ گروپ کو 1.10 لاکھ روپئے اور 60000 اپنی مدد آپ گروپوں میں سے ہر ایک کو 15000 روپئے ریوالونگ فنڈ سے ملیں گے۔ اس پروگرام میں وزیراعظم بزنس کوریسپانڈینٹ- سکھیز (بی سی سکھیز) کی ہمت افزائی بھی کریں گے۔ اس کے لئے 20000 بی سی سکھیوں میں سے ہر ایک کے کھاتوں میں پہلے مہینے کی تنخواہ کے طور پر 4000 روپئے کی رقم منتقل کی جائے گی۔ جس وقت یہ بزنس کمیونٹی سکھیاں عوامی سطح پر گھر گھر جاکر مالی خدمات فراہم کرنے و الے کارکن کی حیثیت سے کام شروع کریں گی، تو ان کو 6 مہینے تک 4000 روپئے ماہانہ کے حساب سے تنخواہ دی جائے گی تاکہ وہ اپنے کام میں مضبوطی حاصل کرسکیں۔اس کے بعد ان کی آمدنی اس کاروبار سے ملنےوالے کمیشن کے ذریعہ ہوگی۔ اس پروگرام میں ، وزیراعظم مکھیہ منتری کنیا سومنگلا اسکیم کے تحت 1 لاکھ سے زیادہ مستفیدین کو 20 کروڑ روپئے سے زیادہ کی مجموعی رقم بھی منتقل کریں گے۔ا س منصوبہ کے تحت کسی بھی بچی کو اس کی عمر کے مختلف مراحل میں مشروط طور پر نقد رقم منتقل کی جائے گی۔ فیضیافتگان میں سے ہر ایک کو مجموعی طور پر 15000 روپئے دیئے جائیں گے۔ زندگی کے محتلف مراحل جن میں یہ رقم دی جائے گی وہ اس طرح ہیں: ولادت کے بعد (2000 روپئے )، عمر کاایک سا ل مکمل ہونے پر (1000 روپئے)، پہلی جماعت میں داخلہ ملنے پر (2000 روپئے)، چھٹی جماعت میں داخل ہونے پر (2000 روپئے)، نویں کلاس میں داخل ہونے پر ( 3000 روپئے ) اور دسویں یا بارہویں کلاس پاس کرنے کے بعد کسی بھی ڈگری یا ڈپلومہ کورس میں داخلہ لینے پر (5000 روپئے)۔ وزیراعظم تغذیہ سے متعلق 202 ضمنی مینوفیکچرنگ اکائیوں کاسنگ بنیاد بھی رکھیں گے۔ یہ یونٹیں خود امدادی گروپوں کے ذریعہ دی جانے والی مالی امداد کے ساتھ کام کریں گی اوران کی تعمیر میں ہریونٹ پر تقریبا 1 کروڑ روپئے کی لاگت آئے گی۔ یہ یونٹیں ریاست کے 600 بلاکس میں مربوط بہبودیٔ اطفال منصوبے (آئی سی ڈی ایس) کے تحت اضافی تغذیہ فراہم کریں گی۔
اوبی سی  اراکین پارلیمنٹ  اوررہنماؤں کے وفد کی  وزیراعظم  سے ملاقات

نئی دہلی ،8 اگست : اوبی سی کے اراکین پارلیمنٹ اوررہنماوں کے ایک وفدنے وزیراعظم جناب نریندرمودی سے کل نئی دہلی میں ملاقات کی ۔ وفد کے اراکین نے اوبی سی کمیشن کوآئینی حیثیت فراہم کرانے کے لئے وزیراعظم کو مبارکباد پیش کی۔ اراکین نے کہاکہ یہ تاریخی قدم اوبی سی برادریوں کو مستحکم بنانے میں مدددیگا۔ وزیراعظم نے وفد کی اس ستائش اورحمایت کا شکریہ اداکیا۔ وزیراعظم نے وفد کی حوصلہ افزائی کرتے ہوئے کہا کہ وہ اوبی سی برادریوں کی فلاح وبہبود کے لئے خصوصاًبنیادی سطح پراپنی سرگرمیاں جاری رکھیں ۔انھوں نے اراکین سے کہاکہ وہ اوبی سی برادری میں اس کے اپنے حقوق کے تئیں بیداری میں اضافہ کریں ۔ اس موقع پرمرکزی وزیر، جناب دھرمیندرپردھان ، اورریاستی وزیرمملکت ( آزادانہ چارج ) ، جناب سنتوش کمارگنگوار بھی موجود تھے ۔
بھارت اور سنگاپور کے درمیان منصوبہ بندی کے میدان میں تعاون سے متعلق ایک مفاہمت نامے کو کابینہ کی منظوری

وزیراعظم جناب نریندر مودی کی قیادت میں مرکزی کابینہ نے بھارت اور سنگاپور کے درمیان شہری منصوبہ بندی اور ترقی کے میدان میں تعاون کے سلسلے میں ایک مفاہمت نامے کو منظوری دی، جس کا اطلاق ماضی سے ہوگا۔ مفاہمت نامے پر 31مئی 2018 کو دستخط کئے گئے تھے۔ مفاہمت نامے کا مقصد میونسپل اداروں سمیت مرکز اور ریاستوں میں سرکاری ایجنسیوں کو سہولت دینا ہے کہ وہ شہری ترقی اور انتظامیہ اور دیگر میدانوں میں سنگاپور کی ایجنسیوں کی دستیاب مہارت کو سردست استعمال میں لائیں اور اس طرح شہروں کے احیاء کے مشن میں مدد ملے۔ اس سے نیتی میں صلاحیت پیدا کرنے اور افسران کو پالیسی بنانے نیز اسے شہادت کی بنیاد پر تیار کرنےمیں آسانی حاصل ہوگی اور نیتی کو مدد ملے گی کہ وہ اپنی دانشورانہ صلاحیت کو اور زیادہ مؤثر انداز میں استعمال کرے۔ اس مفاہمت نامہ کے تحت منصوبہ بندی کے میدان میں صلاحیت سازی کے پروگرام، جس میں شہری منصوبہ بندی، پانی اور گندے پانی کے بندوبست، ٹھوس کچرے کے بندوبست، انٹلیجنٹ ٹرانسپورٹ سسٹم اور عوامی سرمایہ کاری (سرکاری پرائیویٹ شراکت داری) پر توجہ مرکوز کی گئی ہے، عمل میں لایا جائے گا۔ بڑا اثر: اس مفاہمت نامے سے بہترین طور طریقوں کی معلومات دوسروں تک پہنچانے اور صلاحیت سازی میں مدد ملے گی اور اس سے شہری منصوبہ بندی، پانی اور گندے پانی کے بندوبست، ٹھوس کچرے کے بندوبست، انٹلیجنٹ ٹرانسپورٹ سسٹم اور سرکاری سرمایہ کاری (سرکاری پرائیویٹ شراکت داری) کے میدانوں میں ریاست اور مرکز کی سطح پر مختلف سرکاری ایجنسیوں کو اپنے کام کاج میں مدد فراہم ہوگی۔ مستفیدین: مرکزی حکومت، ریاستی سرکار اور شہری مقامی اداروں کے افسران کو ان کی معلومات میں اضافہ کرنے کا موقع ملے گا اور اس طرح وہ اس مفاہمت نامے سے فائدہ حاصل کرسکیں گے۔
وزیراعظم نے نیوکلیائی تکڑی کی تکمیل پر آئی این ایس اریہنٹ کے عملہ کو مبارک باد دی

نئی دلّی، 5/نومبر۔ وزیراعظم جناب نریندر مودی نے آج دفاعی نیوکلیائی آبدوز (ایس ایس بی این) آئی این ایس اریہنٹ کے عملہ کا استقبال کیا۔ اس آبدوز نے حال ہی میں اپنی پہلی دفاعی گشت مکمل کی ہے اور ملک کی پہلی دفاعی نیوکلیائی تکڑی بھی مکمل کی ہے۔ ہندوستان کے نیوکلیائی تکڑی کی تکمیل کے لئے آئی این ایس اریہنٹ کی کامیاب تعیناتی کی اہمیت پر زور دیتے ہوئے وزیراعظم نے اس حصولیابی مشن کی کامیابی کے لئے، جس نے ہندوستان کو چند، ان ممالک میں شامل کردیا ہے جو ایس ایس بی این کی ڈیزائن تیاری اور اس کی کارروائی کی صلاحیت رکھتے ہیں۔ یہ کہتے ہوئے کہ ایس ایس بی این کی اندرون ملک تیاری اور اس کی سرگرمی اس بات کا ثبوت ہے کہ ملک کو ٹیکنالوجیکل طاقت حاصل ہوئی ہے اور اس کا تال میل نیز تسلسل سب کے لئے باعث تشویش ہے۔ وزیراعظم نے اس کارروائی میں شامل تمام عملہ کی تندہی، لگن اور ملک کی حفاظت کو بہتر بنانے کے لئے ان کا شکریہ ادا کیا۔ وزیراعظم نے ہندوستان کے سپاہیوں کے حوصلے، عزم اور صلاحیت کی تعریف کرتے ہوئے ان سائنس دانوں کو بھی مبارک باد دی جنھوں نے انتہائی پیچیدہ نیوکلیائی تجربات کرکے سائنسی حصول کی انتھک کوششوں اور نیوکلیائی آبدوز کو قابل اعتبار بناکر تمام سوالات اور شکوک و شبہات کا ازالہ کیا ہے۔ وزیراعظم نے کہا کہ ہندوستان کے عوام ہندوستان کے ’شکتی مان‘ (مضبوط ہندوستان) بننے اور نیا ہندوستان بننے کی خواہش رکھتے ہیں۔ ان سائنس دانوں نے اس راہ میں حائل تمام چیلنجوں پر قابو پانے کی انتھک کوشش کی ہے۔ انھوں نے کہا کہ مضبوط ہندوستان کروڑوں ہندوستانیوں کی توقعات اور خواہشات کی تکمیل کرے گا اور وہ عالمی امن و استحکام خصوصاً دنیا میں موجود غیریقینی صورت حال اور بے چینی کو دور کرنے کے لئے اہم ذریعہ بھی بنے گا۔ وزیراعظم نے دیوالی یعنی روشنی کے تہوار کے موقع پر تمام شرکاء اور ان کے کنبے کو مبارک باد پیش کی۔ انھوں نے امید ظاہر کی کہ جس طرح روشنی سے تاریکی اور تمام ڈر و خوف دور ہوتے ہیں اسی طرح آئی این ایس اریہنٹ ملک کے لئے بے خوفی کا جذبہ پیدا کرے گا۔ بحیثیت ایک ذمہ دار ملک کے طور پر ہندوستان نے اپنے نیوکلیئر کمانڈ اتھارٹی کے تحت ایک مضبوط نیوکلیائی کمان اور کنٹرول بنایا ہے، نیز سلامتی کو مؤثر طور پر یقینی بنانے علاوہ سخت سیاسی کنٹرول قائم کیا ہے۔ ہندوستان کم از کم مزاحمتی اور اس کے پہلے استعمال نہ کرنے کے فیصلے کا ایک بار پھر اعادہ کرتا ہے، کیونکہ 4جنوری 2003 کو اس وقت کے وزیراعظم جناب اٹل بہاری واجپئی کی صدارت میں سلامتی سے متعلق کابینہ کی میٹنگ میں یہ فیصلہ لیا گیا تھا۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔
وزیر اعظم، جاپان کے سابق وزیر اعظم شنزو آبے کی آخری رسومات میں شریک ہونے کے لیے آج رات کو ٹوکیو روانہ ہوں گے

وزیر اعظم جناب نریندر مودی، جاپان کے سابق وزیر اعظم شنزو آبے کی آخری رسومات میں شریک ہونے کے لیے آج رات کو ٹوکیو روانہ ہوں گے۔ وزیر اعظم نے اپنے سلسلہ وار ٹوئٹ میں کہا؛ ’’جاپان کے سابق وزیر اعظم شنزو آبے کی آخری رسومات میں شریک ہونے کے لیے آج میں رات کو ٹوکیو کے لیے روانہ ہو رہا ہوں، وہ میرے ایک عزیز دوست اور ہند-جاپان دوستی کے ایک بڑے چمپئن تھے۔‘‘ ’’میں تمام ہندوستانیوں کی طرف سے وزیر اعظم کیشیدا اور محترمہ آبے کو دلی تعزیت پیش کروں گا۔ ہم ہند-جاپان تعلقات کو مزید مضبوط کرنے کے لیے کام کرتے رہیں گے، جس کی شروعات Abe San. @kishida230 نے کی تھی۔‘‘
وزیر اعظم نے اقوام متحدہ کی معاشی اور سماجی کونسل (ای سی او ایس او سی) کے اعلیٰ سطح کے حصے سے کلیدی خطاب کیا

وزیر اعظم جناب نریندر مودی نے آج (جمعہ) مورخہ 17 جولائی 2020 کو نیویارک میں اقوام متحدہ میں اقوام متحدہ کے معاشی اور سماجی کونسل (ای سی او ایس او سی) کے اجلاس کے اس سال کے اعلیٰ سطح کے سیگمینٹ (حصے) میں ورچوئل طریقے سے کلیدی خطاب کیا۔ 17 جون کو سلامتی کونسل کا 22-2021 کی مدت تک کے لئے ایک غیر مستقل ممبر کی حیثیت سے بھارت کے زبردست طور پر منتخب ہونے کے بعد سے اقوام متحدہ کی وسیع رکنیت حاصل کرنے کے بعد وزیر اعظم کی جانب سے یہ پہلا خطاب تھا۔ اس سال ای سی او ایس او سی کے اعلیٰ سطح کے سیگمینٹ کا موضوع ہے۔ کووڈ-19 کے بعد کثیر ملکی نظام یعنی تکثریت: اقوام متحدہ کس نوعیت کا کام کرے ہمیں 75 ویں سالگرہ پر ضرورت ہے۔ اقوام متحدہ کے قیام کی 75 ویں سالگرہ کے موقع پر یہ موضوع اقوام متحدہ سلامتی کونسل کی اس کی آئندہ رکنیت کے لئے ہندوستان کی ترجیح کے ساتھ بھی گونجتا ہے۔ وزیر اعظم نے ہندوستان کی کووڈ-19 کے بعد کی دنیا میں ایک اصلاح شدہ تکثریت کی اپیل کو دوہرایا جو عصری دنیا کی سچائیوں کی عکاسی کرتی ہے۔ اپنے خطاب میں وزیر اعظم نے ای سی او ایس او سی کے ساتھ بھارت کی طویل وابستگی کا ذکر کیا۔ انہوں نے پائیدار ترقیاتی مقاصد سمیت اقوام متحدہ کے ترقیاتی کام کا بھی ذکر کیا۔ انہوں نے کہا کہ ہندوستان کا سب کا ساتھ سب کا وکاس ، سب کا وشواس کا ترقیاتی نعرہ، منتر کوئی پیچھے نہ رہ جائے کے ایس ڈی جی کے کلیدی اور اہم اصول کے ساتھ گونجتا ہے۔ وزیر اعظم نے کہا کہ ہندوستان کی اپنی وسیع آبادی کے سماجی اقتصادی عدد نما یعنی انڈی کیٹرس کو سدھارنے اور بہتر بنانے میں کامیابی سے عالمی ایس ڈی جی کے نشانوں پر ایک خاطر خواہ اثر پڑتا ہے۔ انہوں نے ہندوستان کے اس عزم کو بھی دوہرایا کہ وہ دیگر ترقی پذیر ملکوں کے نشانوں کو پورا کرنے میں ان کی مدد کرے گا۔ انہوں نے ہندوستان کی جاری ترقیاتی کوششوں کے بارے میں بھی بات کی، نیز سووچھ بھارت ابھیان کے ذریعے صفائی ستھرائی تک رسائی کو بہتر بنانے وخواتین کو بااختیار بنانے ، مالی شمولیت کو یقینی بنانے اور سب کے لئے مکان پروگرام اور آیوشمان بھارت اسکیم جیسے فلیگ شپ اسکیموں کے ذریعے مکان اور حفظان صحت کی فراہمی، دستیابی کو وسعت دینے کی دیگر کوششوں کے بارے میں بھی بات کی۔ وزیر اعظم نے ماحولیاتی پائیداری اور بائیو ڈائیورسٹی یعنی حیاتیاتی تنوع پرہندوستان کی توجہ کو بھی اجاگر کیا اور بین الاقوامی شمسی اتحاد، آفات کے لچکدار بنیادی ڈھانچے کے لئے مخلوط اتحاد قائم کرنے میں ہندوستان کے کلیدی رول کا بھی ذکر کیا۔ ایک پہلے ریسپونڈر یعنی ردعمل ظاہر کرنے والے کے طور پر اپنے خطبے میں ہندوستان کے رول کے بارے میں بات کرتے ہوئے وزیر اعظم نے ہندوستان کی حکومت کی طرف سے فراہم کردہ تعاون کا ذکرکیا۔ انہوں نے مختلف ملکوں کو دوائیں سپلائی کرنے کو یقینی بنانے کے لئے ہندوستان کی دوا ساز کمپنیوں کی طرف سے فراہم کئے گئے تعاون کا بھی ذکر کیا اور سارک ملکوں میں مشترکہ جواب دہی کی ایک حکمت عملی تیار کرنے کے لئے تال میل قائم کرنے کے بارے میں بھی بات کی ہے۔ یہ دوسرا موقع ہے کہ جب وزیر اعظم نے ای سی او ایس او سی سے خطاب کیا۔ اس سے پہلے انہوں نے جنوری 2016 میں ای سی او ایس او سی کی 70 ویں سالگرہ پر کلیدی خطبہ دیا تھا۔ ……………………………………………………… م ن، ح ا، ع ر 17-07-2020